**УСТАВ**

**на**

**„НАРОДНО ЧИТАЛИЩЕ „ПРОБУДА 2014 г.” с. Сопот”**

**ГЛАВА І.**

**ОБЩИ ПОЛОЖЕНИЯ**

**Чл.1./1./** „Народно читалище „Пробуда – 2014 г.” с. Сопот” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципа на доброволността, демократизма и автономията.

**/2./** Наименованието е: „Народно читалище „Пробуда – 2014 г.” с. Сопот”.

**/3./** Читалището е със седалище с. Сопот, общ. Угърчин, ул.”Пердевойка” № 16.

**Чл.2.** В дейността на „Народно читалище „Пробуда – 2014 г.” с. Сопот” може да участват всички физически лица без оглед на ограничения на възраст, пол, политически и религиозни възгледи и етническо самосъзнание.

**Чл.3.** „Народно читалище „Пробуда – 2014 г.” с. Сопот” е юридическо лице с нестопанска цел. То подлежи на вписване в регистъра на Окръжния съд.

**Чл.4.** „Народно читалище „Пробуда – 2014 г.” с. Сопот” поддържа отношения на сътрудничество и координация с държавните и общинските организации, на които законите възлагат права и задължения, свързани с неговата дейност, като запазва своята автономия.

**Чл.5.** „Народно читалище „Пробуда – 2014 г.” с. Сопот” може да се сдружава и с други читалища и сродни организации, за постигане на своите цели за провеждане на съвместни дейности и инициативи при условията посочени в ЗНЧ.

**Чл.6.** „Народно читалище „Пробуда – 2014 г.” с. Сопот” работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейности. То може да влиза в договорни отношения с тези или други структури без да накърнява своите права и интересите си.

**ГЛАВА ІІ.**

**ЦЕЛИ, ДЕЙНОСТИ И ЗАДАЧИ**

**Чл.7.** Целта на „Народно читалище „Пробуда – 2014 г.” с. Сопот” е да задоволява потребностите на гражданите свързани с:

- развитие и обогатяване на културния живот, социалната и образователна дейност на населението;

- запазване на обичаите и традициите на българския народ;

- развитие на творческите заложби на подрастващото поколение и приобщаването му към ценностите и постиженията на науката, изкуството и културата;

- възпитание и утвърждаване на националното самосъзнание;

- осигуряване на достъп до информация.

**Чл.8.** За постигане на своята цел читалището извършва следните дейности:

1. поддържа библиотека, читални, фото-, фоно -, филмо- и видеотеки, както създава и поддържа електронни информационни мрежи;

2. организира школи, кръжоци, курсове, клубове, кино- и видео показ, празненства, концерти, чествания и младежки дейности;

3. развива и подпомага любителското художествено творчество;

4. събира и разпространява знания за родния край;

5. създава и съхранява музейни колекции съгласно Закона за културното наследство;

6. предоставя компютърни и интернет услуги.

**Чл.9./1./** „Народно читалище „Пробуда – 2014 г.” с. Сопот” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

**/2./** Допълнителната стопанска дейност, развивана от читалището е насочена в следните области: консултантска, преводаческа, издателска, информационна.

**ГЛАВА ІІІ.**

**УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл.10.** „Народно читалище „Пробуда – 2014 г.” с. Сопот” е основано през 2014 г. То придобива качеството на юридическо лице с вписването му в регистъра за организациите с нестопанска цел на Ловешки окръжен съд.

**Чл.11./1./** Читалището може да бъде прекратено по решение на Общото събрание, взето в съответствие с чл. 22 и 23 на Устава и вписано в регистъра на Ловешки окръжен съд.

**/2./** Читалището може да бъде прекратено и по решение на окръжния съд съгласно чл.27 от ЗНЧ.

**Чл.12.** Членовете на „Народно читалище „Пробуда – 2014 г.” с. Сопот” могат да бъдат индивидуални, колективни и почетни.

**Чл.13./1./** Индивидуалните членове са български граждани. Те биват действителни и спомагателни.

**т.1.** действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

**т.2.** спомагателните членове са лица до 18 години, които нямат право да избират и да бъдат избирани; те имат право на съвещателен глас.

**/2./** Води се регистър на читалищните членове.

**Чл.14.** Членството се учредява:  
**т.1.** с молба и решение на Настоятелството;  
**т.2.** продължава с акта на плащането на членския внос.

**Чл.15.** Членството се прекратява:

**т.1.** с писмено заявление на читалищния член;

**т.2.** когато не е платен членския внос в рамките на календарната година;

**т.3.** когато Общото събрание изключи даден член за грубо нарушение на Устава, за поведение уронващо доброто име на читалището или за нанесени стопански и финансови щети в особено големи размери.

**Чл.16.** Членовете на „Народно читалище „Пробуда – 2014 г.” с. Сопот” имат право:

**т.1.** да избират ръководни органи и да бъдат избирани в тях, ако най-малко 2 години непосредствено преди избора са били членове на читалището;

**т.2.** да получават информация за дейността на читалището;

**т.3.** да участват в обсъждане дейността на читалището;

**т.4.** да ползват с предимство неговата база и услугите му.  
**Чл.17.** Членовете на „Народно читалище „Пробуда – 2014 г.” с. Сопот” са длъжни:  
**т.1.** да плащат редовно членския си внос;

**т.2.** да спазват устава на читалището;

**т.3.** да участват според възможностите си в дейността на читалището;

**т.4.** да опазват недвижимото му имущество и предприемат стъпки за обогатяването му;

**т.5.** да не уронват доброто име на „Народно читалище „Пробуда – 2014 г.” с. Сопот”.

**Чл.18./1./** Колективни членове на читалището могат да бъдат:

- професионални организации;

- стопански организации;

- търговски дружества;

- кооперации и сдружения;

- културно-просветни и любителски клубове и творчески колективи.

**/2./** Колективните членове съдействат:

**т.1.** за осъществяване целите на „Народно читалище „Пробуда – 2014 г.” с. Сопот”;

**т.2.** подпомагат финансово дейностите и поддържането, и обогатяването на материалната база;

**т.3.** имат право на един глас в Общото събрание.

**/3./** Членството на колективните членове се учредява и поддържа чрез писмено споразумение или договор, които немогат да накърняват интересите на „Народно читалище „Пробуда – 2014 г.” с. Сопот”.

**/4./** Колективното членство се прекратява:

**т.1.** по писмено искане на колективен член;

**т.2.** при фактическо прекъсване на взаимоотношенията между колективен член и „Народно читалище „Пробуда – 2014 г.” с. Сопот” в продължение на една календарна година.

**Чл.19.** Почетните членове на „Народно читалище „Пробуда – 2014 г.” с. Сопот” могат да бъдат български и чужди граждани и дарители с изключителни заслуги към него.

**ГЛАВА ІV.**

**УПРАВЛЕНИЕ**

**Чл.20.** Органите на управление на „Народно читалище „Пробуда – 2014 г.” с. Сопот” са:

**т.1.** Общото събрание;

**т.2.** Настоятелството;

**т.3.** Проверителна комисия.

**Чл.21.** Върховен орган на читалището е Общото събрание.То се състои от всички членове на читалището, имащи право на глас.

**Чл.22./1./** Общото събрание:

**т.1.** изменя и допълва устава;

**т.2.** избира и освобождава членове на Настоятелството, Проверителната комисия и Председателя;

**т.3.** изключва членове на читалището;

**т.4.** определя основните насоки за дейността на читалището;

**т.5.** взема решение за членуване и прекратяване на членството в Читалищното

сдружение;

**т.6.** приема бюджета на читалището;

**т.7.** Приема годишния отчет до 30 март на следващата година;

**т.8.** Обявява почетни членове в това число дарители;

**т.9.** Отменя решения на органите на „Народно читалище „Пробуда – 2014 г.” с. Сопот”;

**т.10.** Взема решения за отнасяне до съда на незаконосъобразни действия на ръководството или на отделни членове;

**т.11.** Взема решение за прекратяване на читалището;

**т.12.** Определя размера на членския внос;

**т.13.** Взема решение за откриване на клонове на читалището след съгласуване с общината.

**/2./** Решенията на Общото събрание са задължителни за другите органи на читалището.

**Чл.23./1./** Редовно Общо събрание на „Народно читалище „Пробуда – 2014 г.” с. Сопот” се свиква от Настоятелството веднъж годишно.

**/2./** Извънредно Общо събрание на „Народно читалище „Пробуда – 2014 г.” с. Сопот” може да бъде свикано и по искане на Настоятелството, по искане на Проверителната комисия, по решение на 1/3 от членовете, имащи право на глас. При отказ на Настоятелството да свика извънредно Общо събрание до 15 дни от постъпване на искането Проверителната комисия или една трета от членовете на читалището с право на глас могат да свикат извънредно Общо събрание от свое име.

**/3./** Поканата за събранието трябва да съдържа дневния ред, датата, часа и мястото на провеждане и кой го свиква. Поканата да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището трябва да бъде залепена покана за събранието.

**/4./** Общото събрание е законно ако на него присъстват най-малко половината от имащите право па глас членове на „Народно читалище „Пробуда – 2014 г.” с. Сопот”. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание, и не по-малко от половината плюс един от членовете при извънредно Общо събрание.

**/5./** Решенията се вземат с мнозинство повече от половината от присъстващите членове с право на глас, освен решенията по чл.14, ал.1, т.1,4,10,11,12 от ЗНЧ, които се вземат с мнозинство от най-малко 2/3 от всички членове.

**/6./** Две трети от членовете на Общото събрание на народното читалище могат да предявят иск пред окръжния съд по седалището на читалището за отмяна на решение на Общото събрание, ако то противоречи на закона или устава.

**/7./** Искът се предявява е едномесечен срок от узнаване на решението, но не по късно от една година от датата на вземане на решението.

**/8./** Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.24.** Изпълнителен орган на „Народно читалище „Пробуда – 2014 г.” с. Сопот” е Настоятелството. То се състои от 5 члена избрани за 3 години. Те не могат да имат роднински връзки и по права и по съребрена линия до четвърта степен.

**Чл.25.** Настоятелството:

**т.1.** свиква общото събрание и изпълнява взетите от него решения;

**т.2.** подготвя и внася в общото събрание проект за бюджет на читалището, следи за изпълнението му и утвърждава щата му;

**т.3.** подготвя и внася в Общото събрание отчет по бюджета и дейността на читалището.

**т.4.** назначава секретаря на читалището и утвърждава длъжностната му характеристика;

**т.5.** взема решения относно изпълнението на програмата и приетия годишен бюджет;

**т.6.** взема решения за назначаване на щатния и хонорувания персонал и за определяне на хонорарите им и трудовите възнаграждения;

**т.7.** приема годишните планове за работата на читалището и програмите на отделните колективи;

**т.8.** взема решения за сдружаване на читалището с изключение на решения свързани с чл.14, ал.1 т.6 от ЗНЧ;

**т.9.** решава въпросите за създаване и закриване на колективи за художествено творчество, школи, курсове и др.

**т.10.** взема решения за стопанисване на читалищното имущество, за придобиване на недвижимо имущество, за отдаване на имущество под наем или аренда, за определяне размера на таксите, наемите, арендните вноски за образуване и управление на целеви фондове, в т.ч. и в изпълнение на дарения.

**т.11.** решава въпросите за откриване и закриване на допълнителни дейности, в т. ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.

**т.12.** взема решения за морално и материално стимулиране и поощряване на читалищни членове и дейци работещи в читалището.

**Чл.26.** Настоятелството се свиква на заседание веднъж на тримесечие. При необходимост на тях могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете.

**Чл.27./1./** Председателят на читалището е член на настоятелството и се избира пряко от Общото събрание за срок от три години.

**/2./** Председателят:

**т.1.** представлява читалището;

**т.2.** свиква и ръководи заседанията на Настоятелството и председателства ОС;

**т.3.** сключва и прекратява трудовите договори на служителите, съобразно бюджета на читалището и въз основа на решение на Настоятелството;

**т.4.** сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

**т.5.** отчита дейността си пред настоятелството;

**т.6.** издава заповеди свързани с организиране изпълнението на решенията на Общото събрание и съгласно действащото законодателство на РБ.

**Чл.28./1./** Секретарят на читалището:

**т.1.** организира изпълнението на решенията на настоятелството, включително решенията за изпълнението на бюджета;

**т.2.** организира текущата основна и допълнителна дейност;

**т.3.** отговаря за работата на щатния и хонорувания персонал;

**т.4.** представлява читалището заедно и поотделно с председателя.

**/2./** Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.29./1./** Проверителната комисия се състои от трима членове, избрани за срок от три години. Не могат да бъдат членове лица, които са в трудово правни отношения с читалището или са роднини на членовете на Настоятелството, на председателя и секретаря по права линия, съпрузи, братя, сестри и роднини по сватовство от първа степен.

**/2./** Проверителната комисия осъществява контрол върху дейността на Настоятелството, председателя и секретаря на читалището по спазване на закона, Устава и решенията на Общото събрание.

**/3./** При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.

**Чл.30.** Когато поради смърт, трайна физическа невъзможност или подадена оставка, председателят на читалището престане да изпълнява задълженията си, или поради същите причини Настоятелството или Проверителната комисия останат с по-малко членове от предвидените в Устава в срок от два месеца Общото събрание избира нов Председател или попълва състава на съответния орган.

**Чл.31.** He могат да бъдат избирани за членове на Настоятелството и проверителната комисия и за секретар лица, които са осъждани на лишаване от свобода за умишлени престъпления от общ характер.

**Чл.32.** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА V.**

**ИМУЩЕСТВО И ФИНАНСИ**

**Чл.33.** Имуществото на читалището се състои от собствени недвижими имоти, движими вещи, ценни книжа, авторски права, вземания и от предоставени за безвъзмездно ползване недвижими имоти.

**Чл.34.** Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл.35.** Читалището набира средства от следните източници:

**т.1.** членски внос;

**т.2.** културно-просветна и информационна дейност, включително школи и курсове;

**т.3.** субсидия от държавния и от общинския бюджет;

**т.4.** наеми от движимо и недвижимо имущество;

**т.5.** дарения и завещания;

**т.6.** други приходи включително от стопанска дейност.

**Чл.36.** Единният читалищен бюджет се формира от всички приходоизточници собствени и от субсидии.

**Чл.37.** Читалищното настоятелство изготвя годишния отчет за приходите и разходите, който се приема от общото събрание. Счетоводната отчетност се води в съответствие със Закона за счетоводството и подзаконовите документи.

**Чл.38./1./** Читалищното настоятелство изготвя годишния отчет за приходите и разходите, който се приема от Общото събрание.

**/2./** Отчетът за изразходваните от бюджета средства се представя в Община Угърчин.

**Чл.39.** Председателят читалището ежегодно, в срок до 10 ноември, представя на кмета на Община Угърчин предложения за своята дейност през следващата година.

**Чл.40./1./** Кметът на община Угърчин внася направените предложения в общинския съвет, който приема годишната програма за развитие на читалищната дейност в общината.

**/2./** Програмата по ал.1 се изпълнява от читалището въз основа на финансово обезпечени договори, сключени с кмета на общината.

**/3./** Председателят на читалището представя ежегодно, до 31 март, пред кмета на община Угърчин и Общинския съвет доклад за осъществяване на читалищни дейности в изпълнение на програмата по ал. 1 и за изразходваните от бюджета средства през предходната година.

**/4./** Докладите по ал.3 на читалищата на територията на община Угърчин се обсъждат от Общинския съвет на първото открито заседание, след 31 март, с участието на представителите на народните читалища-вносители на докладите.

**ГЛАВА VІ.**

**ПРЕКРАТЯВАНЕ**

**Чл.41.** Читалището може да бъде прекратено по решение на Общото събрание или на Ловешки Окръжен съд.

**Чл.42.** То може да бъде прекратено с ликвидация или по решение на окръжния съд, ако:

**т.1.** дейността му противоречи на закона, устава и добрите нрави;

**т.2.** имуществото му не се използва според целите и предмета на дейността на читалището;

**т.3.** е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище;

**т.4.** не е учредено по законния ред;

**т.5.** е обявено в несъстоятелност.

**Чл.43.** Прекратяването на читалището по решение на окръжния съд може да бъде постановено по искане на прокурора направено самостоятелно или след подаден сигнал от министъра на културата.

**Чл.44.** Прекратяването на читалището по искане на прокурора се вписва служебно.

**ГЛАВА VІІ.  
ЗАКЛЮЧИТЕЛНИ РАЗПОРЕДБИ**

**Чл.45.** Читалището има кръгъл печат с надпис „Народно читалище „Пробуда – 2014 г.” с. Сопот”.

**Чл.46.** Празникът на читалището е Спасовден

**Чл.47.** За неуредени от този Устав въпроси важи действащото законодателство на РБ.

**Народно читалище „Пробуда-2014”с.Сопот**

**Списъчен състав на Настоятелство и Проверителна комисия**

Читалищно настоятелство:

* Председател на читалището: Стоян Радославов Колев
* Стефка Въчева Николова
* Митко Станчев Димитров
* Дико Вълов Стойков
* Поля Петкова Узунова

Проверителна комисия :

* Кинче Борисова Станева
* Катя Георгиева Съева
* Анка Александрова Кръстева

Читалищен секретар:

* Катя Димова Диева